Правилник о стандардима квалитета рада установе

Правилник је објављен у "Службеном гласнику РС", бр. 7/2011 и 68/2012.

Члан 1.

Овим правилником утврђују се стандарди квалитета рада установе.

Члан 2.

Стандарди квалитета рада установе одштампани су уз овај правилник и чинe његов саставни део.

Члан 3.

Овај правилник ступа на снагу осмог дана од дана објављивања у "Службеном гласнику Републике Србије".

СТАНДАРДИ КВАЛИТЕТА РАДА ОБРАЗОВНО-ВАСПИТНИХ УСТАНОВА

**Област 1**

**1. ШКОЛСКИ ПРОГРАМ И ГОДИШЊИ ПЛАН РАДА**

1.1. Школски програм и годишњи план рада школе сачињени су у складу са прописима.

1.1.1. Школски програм садржи све законом предвиђене елементе.

1.1.2. Школски програм је сачињен на основу наставног плана и програма.

1.1.3. Годишњи план рада школе сачињен је на основу школског програма.

1.1.4. Глобални/годишњи планови наставних предмета саставни су део годишњег плана рада школе.

1.1.5. Годишњи план рада школе садржи посебне програме васпитног рада.

1.2. Елементи школског програма и годишњег плана рада школе међусобно су усклађени.

1.2.1. У годишњи план рада школе уграђен je акциони план школског развојног плана за текућу годину.

1.2.2. У годишњем плану рада школе оперативно су разрађени структурни елементи школског програма.

1.2.3. Програми наставних предмета су међусобно садржајно усклађени у оквиру сваког разреда.

1.2.4. Програми наставних предмета су међусобно временски усклађени у оквиру сваког разреда.

1.3. Годишњи план рада школе омогућава остварење циљева и стандарда образовања и васпитања.

1.3.1. У годишњим плановима наставних предмета наведени су циљеви учења по разредима.

1.3.2. Годишњи планови наставних предмета садрже образовне стандарде.

1.3.3. У годишњим плановима наставних предмета предвиђена је провера остварености прописаних образовних стандарда или циљева учења наставног предмета наведених у наставном програму.

1.3.4. У оперативним/месечним плановима наставника наведено је којим садржајима ће се остварити циљеви учења предмета у датом разреду.

1.4. Школски програм и годишњи план рада школе усмерени су на задовољење различитих потреба ученика.

1.4.1. Годишњи план рада школе садржи листу изборних предмета која је сачињена на основу постојећих ресурса.

1.4.2. Наставници су прилагодили годишњи план рада школе специфичностима одељења.

1.4.3. У годишњем плану рада школе предвиђен је план израде ИОП-а на основу анализе напредовања ученика у учењу.

1.4.4. Факултативни програми и план ваннаставних активности сачињени су на основу интересовања ученика и постојећих ресурса.

1.4.5. У годишњем плану рада школе наведене су одговорности, динамика и начин реализације Програма заштите ученика од насиља, злостављања и занемаривања.

1.4.6. Школски програм садржи посебне програме за двојезичну популацију ученика.

**Област 2**

**2. НАСТАВА И УЧЕЊЕ**

2.1. Наставник примењује одговарајућа дидактичко-методичка решења на часу.

2.1.1. Наставник јасно истиче циљевe учења.

2.1.2. Наставник даје упутства и објашњења која су јасна ученицима.

2.1.3. Наставник истиче кључне појмове које ученици треба да науче.

2.1.4. Наставник користи наставне методе које су ефикасне у односу на циљ часа.

2.1.5. Наставник поступно поставља све сложенија питања/задатке/захтеве.

2.2. Наставник учи ученике различитим техникама учења на часу.

2.2.1. Наставник учи ученике како да користе различите начине/приступе за решавање задатака/проблема.

2.2.2. Наставник учи ученике како да ново градиво повежу са претходно наученим.

2.2.3. Наставник учи ученике како да повежу наставне садржаје са примерима из свакодневног живота.

2.2.4. Наставник учи ученике како да у процесу учења повезују садржаје из различитих области.

2.2.5. Наставник учи ученике да постављају себи циљеве у учењу.

2.3. Наставник прилагођава рад на часу образовно-васпитним потребама ученика.

2.3.1. Наставник прилагођава захтеве могућностима ученика.

2.3.2. Наставник прилагођава темпо рада различитим потребама ученика.

2.3.3. Наставник прилагођава наставни материјал индивидуалним карактеристикама ученика.

2.3.4. Наставник посвећује време ученицима у складу са њиховим образовним и васпитним потребама.

2.3.5. Наставник примењује специфичне задатке/активности/материјале на основу ИОП-а за ученике којима је потребна додатна подршка у образовању.

2.4. Ученици стичу знања на часу.

2.4.1. Ученици су заинтересовани за рад на часу.

2.4.2. Ученици активно учествују у раду на часу.

2.4.3. Активности/радови ученика показују да су разумели предмет учења на часу.

2.4.4. Ученици користе доступне изворе знања.

2.4.5. Ученици користе повратну информацију да реше задатак/унапреде учење.

2.4.6. Ученици процењују тачност одговора/решења.

2.4.7. Ученици умеју да образложе како су дошли до решења.

2.5. Наставник ефикасно управља процесом учења на часу.

2.5.1. Наставник ефикасно структурира и повезује делове часа.

2.5.2. Наставник ефикасно користи време на часу.

2.5.3. Наставник на конструктиван начин успоставља и одржава дисциплину у складу са договореним правилима.

2.5.4. Наставник функционално користи постојећа наставна средства.

2.5.5. Наставник усмерава интеракцију међу ученицима тако да је она у функцији учења (користи питања, идеје, коментаре ученика за рад на часу).

2.5.6. Наставник проверава да ли су постигнути циљеви часа.

2.6. Наставник користи поступке вредновања који су у функцији даљег учења.

2.6.1. Наставник оцењује у складу са Правилником о оцењивању ученика.

2.6.2. Наставник прилагођава захтеве могућностима ученика.

2.6.3. Наставник похваљује напредак ученика.

2.6.4. Наставник даје потпуну и разумљиву повратну информацију ученицима о њиховом раду.

2.6.5. Наставник учи ученике како да процењују свој напредак.

2.7. Наставник ствара подстицајну атмосферу за рад на часу.

2.7.1. Наставник показује поштовање према ученицима.

2.7.2. Наставник испољава емпатију према ученицима.

2.7.3. Наставник адекватно реагује на међусобно неуважавање ученика.

2.7.4. Наставник користи различите поступке за мотивисање ученика.

2.7.5. Наставник даје ученицима могућност да постављају питања, дискутују и коментаришу у вези са предметом учења на часу.

**Област 3**

**3. ОБРАЗОВНА ПОСТИГНУЋА УЧЕНИКА**

3.1. Успех ученика показује да су остварени образовни стандарди.

3.1.1. Резултати на завршном испиту/матури показују да је остварен основни ниво образовних стандарда.

3.1.2. Резултати на завршном испиту/матури показују да је остварен средњи ниво образовних стандарда.

3.1.3. Резултати на завршном испиту/матури показују да је остварен напредни ниво образовних стандарда.

3.1.4. Ученици којима је потребна додатна подршка у образовању остварују постигнућа у складу са индивидуалним циљевима учења/прилагођеним образовним стандардима.

3.1.5. Школске оцене су у складу са резултатима на завршном/матурском/националном испиту.

3.1.6. Резултати ученика на завршном/матурском/националном испиту показују да је школа остварила резултате на нивоу просека Републике.

3.2. Школа континуирано доприноси већој успешности ученика.

3.2.1. Школа примењује поступке којима прати успешност ученика.

3.2.2. Број ученика који су напустили школовање је исти или мањи у односу на прошлу школску годину.

3.2.3. Ученици који похађају допунску наставу показују напредак у учењу.

3.2.4. Ученици за које је сачињен ИОП остварују напредак у складу са циљевима постављеним у плану.

3.2.5. Ученици који су укључени у додатни рад остварују напредак у складу са постављеним циљевима.

3.2.6. Просечни резултати ученика на завршним испитима бољи су у односу на претходну школску годину.

**Област 4**

**4. ПОДРШКА УЧЕНИЦИМА**

4.1. У школи функционише систем пружања подршке ученицима.

4.1.1. Ученици су обавештени о врстама подршке у учењу које пружа школа.

4.1.2. На основу анализе успеха предузимају се мере подршке ученицима.

4.1.3. У пружању подршке ученицима школа остварује комуникацију са породицом.

4.1.4. У школи функционишу тимови за подршку ученицима у прилагођавању школском животу.

4.1.5. Школа сарађује са релевантним институцијама у пружању подршке ученицима.

4.2. У школи се подстиче лични, професионални и социјални развој ученика.

4.2.1. Понуда ваннаставних активности у школи је у функцији задовољавања различитих потреба и интересовања ученика, у складу са ресурсима школе.

4.2.2. У школи се организују програми/активности за развијање социјалних вештина (конструктивно решавање проблема, ненасилна комуникација...).

4.2.3. Укљученост ученика у ваннаставне активности је иста или већа него претходне године.

4.2.4. У школи се промовишу здрави стилови живота.

4.2.5. У школи се промовишу заштита човекове околине и одрживи развој.

4.2.6. Кроз наставни рад подстиче се професионални развој ученика.

4.3. У школи функционише систем подршке деци из осетљивих група.

4.3.1. Школа предузима активности за упис у школу ученика из осетљивих група.

4.3.2. Школа предузима мере за редовно похађање наставе ученика из осетљивих група.

4.3.3. У школи се примењују индивидуализовани приступ/индивидуални образовни планови за све ученике из осетљивих група.

4.3.4. У школи се организују компензаторни програми/активности за подршку учењу за ученике из осетљивих група.

4.3.5. Школа сарађује са релевантним институцијама и појединцима у подршци осетљивим групама.

**Област 5**

**5. ЕТОС**

5.1. Регулисани су међуљудски односи у школи.

5.1.1. У школи постоји доследно поштовање норми којима је регулисано понашање и одговорност свих.

5.1.2. У личним обраћањима свих у школи видљиво је међусобно уважавање.

5.1.3. За дискриминаторско понашање у школи предвиђене су мере и санкције.

5.1.4. За новопридошле ученике и наставнике примењују се разрађени поступци прилагођавања на нову школску средину.

5.2. Резултати ученика и наставника се подржавају и промовишу.

5.2.1. Резултати ученика и наставника јавно се истичу и промовишу.

5.2.2. Ученици и наставници међусобно изражавају висока очекивања у погледу резултата рада.

5.2.3. У школи се примењује интерни систем награђивања ученика и наставника за постигнуте резултате.

5.2.4. У школи се организују различите школске активности за ученике у којима свако може имати прилику да постигне резултат/успех.

5.2.5. Резултати ученика са сметњама у развоју се посебно промовишу.

5.3. Школа је безбедна средина за све.

5.3.1. У школи је видљиво и јасно изражен негативан став према насиљу.

5.3.2. У школи функционише мрежа за решавање проблема насиља.

5.3.3. У школи се организују превентивне активности које доприносе безбедности у школској заједници.

5.3.4. У школи се прате и анализирају сви случајеви насилног понашања.

5.3.5. Када се у школи догоди насиље, примењују се мере интервенције у случајевима насиља у складу са Протоколом о заштити деце/ученика од насиља, злостављања и занемаривања у образовно-васпитним установама.

5.4. Школски амбијент је пријатан за све.

5.4.1. Улазни простор школе уређен је тако да показује добродошлицу.

5.4.2. Школски простор је прилагођен потребама деце са сметњама у развоју.

5.4.3. У школи се, ради обезбеђивања права на приватност, користи посебан простор за индивидуалне разговоре наставника са ученицима и родитељима.

5.4.4. У уређењу школског простора преовладавају ученички радови.

5.5. У школи је развијена сарадња на свим нивоима.

5.5.1. У школи је организована сарадња руководећих, стручних и саветодавних тела.

5.5.2. Ученички парламент у школи добија подршку за свој рад.

5.5.3. Наставно особље благовремено разматра и прихвата иницијативе ученика.

5.5.4. Школа развија и негује различите облике активног учешћа родитеља у животу школе.

5.5.5. Ученици и наставници организују заједничке активности чији је циљ јачање осећања припадности школи.

5.5.6. Школа сарађује са актерима у заједници.

5.5.7. У школи функционише систем редовног информисања родитеља о активностима и делатностима школе.

**Област 6**

**6. ОРГАНИЗАЦИЈА РАДА ШКОЛЕ И РУКОВОЂЕЊЕ**

6.1. Планирање и програмирање у школи међусобно су усклађени.

6.1.1. Сви обавезни документи донети су у процедури која је прописана Законом.

6.1.2. Развојни план установе сачињен је на основу извештаја о резултатима самовредновања.

6.1.3. Развојни план установе сачињен је на основу извештаја о остварености стандарда образовних постигнућа.

6.1.4. У школи постоји план за обезбеђивање и коришћење финансијских средстава.

6.2. Директор ефективно и ефикасно организује рад школе.

6.2.1. Директор организује несметано одвијање рада у школи.

6.2.2. Постоји јасна организациона структура са дефинисаним процедурама и носиоцима одговорности.

6.2.3. Директор поставља јасне захтеве запосленима у вези са задатком/очекиваном променом у раду.

6.2.4. Задужења запослених у школи равномерно су распоређена.

6.2.5. Формирана су стручна тела и тимови у складу са компетенцијама запослених.

6.2.6. Развијен је систем информисања о свим важним питањима из живота и рада школе.

6.3. Руковођење директора је у функцији унапређивања рада школе.

6.3.1. Директор ефикасно и ефективно руководи радом настaвничког већа.

6.3.2. Директор учествује у раду стручних тимова.

6.3.3. Директор укључује запослене у процес доношења одлука.

6.3.4. Директор благовремено предузима одговарајуће мере за решавање свакодневних проблема ученика, у складу са могућностима школе.

6.3.5. У процесу доношења одлука, директор уважава предлоге савета родитеља који унапређују рад школе.

6.3.6. Директор користи различите механизме за мотивисање запослених.

6.4. У школи функционише систем за праћење и вредновање квалитета рада.

6.4.1. Директор остварује инструктивни увид и надзор у образовно-васпитни рад у складу са планом рада и потребама школе.

6.4.2. Стручни органи и тела у школи систематски прате и анализирају успех и владање ученика.

6.4.3. Директор предузима мере за унапређивање образовно-васпитног рада на основу резултата праћења и вредновања.

6.4.4. Стручни сарадници остварују педагошко-инструктивни рад у школи у складу са планом рада и потребама школе.

6.4.5. Тим за самовредновање континуирано остварује самовредновање рада школе у складу са прописима и потребама.

6.4.6. У школи се користе подаци из ЈИСП-а за унапређење рада школа.\*\*\*

6.5. Лидерско деловање директора омогућава развој школе.

6.5.1. Директор својом посвећеношћу послу и понашањем даје пример другима.

6.5.2. Директор показује отвореност за промене и иницира иновације.

6.5.3. Директор показује поверење у запослене и њихове могућности.

6.5.4. Директор подстиче целоживотно учење свих у школи.

6.5.5. Директор планира лични професионални развој на основу самовредновања свог рада.

6.5.6. Директор развија сарадњу са другим установама, организацијама и локалном заједницом.

6.5.7. Директор подстиче развој школе преговарањем и придобијањем других за остваривање заједничких циљева.

**Област 7**

**7. РЕСУРСИ**

7.1. У школи су обезбеђени потребни људски ресурси.

7.1.1. У школи је запослен потребан број наставника и стручних сарадника у односу на број ученика.

7.1.2. Наставно особље има прописане квалификације.

7.1.3. Број ненаставног особља у складу је са прописима.

7.1.4. Квалификације ненаставног особља су одговарајуће.

7.1.5. Школа у своје активности укључује волонтере.

7.2. Људски ресурси су у функцији квалитета рада школе.

7.2.1. Запослени на основу резултата самовредновања унапређују професионално деловање.

7.22. Запослени се стручно усавршавају у складу са годишњим планом стручног усавршавања и могућностима школе.

7.2.3. Наставници и стручне службе у оквиру стручних органа сарађују у складу са потребама за унапређивањем наставе и учења.

7.2.4. Приправници се уводе у посао у складу са програмом увођења приправника у посао.

7.2.5. Запослени примењују новостечена знања из области у којима су се усавршавали.

7.3. У школи су обезбеђени/постоје материјално-технички ресурси (простор, опрема и наставна средства).

7.3.1. Школа је физички безбедно место.

7.3.2. Школски простор задовољава здравствено-хигијенске услове.

7.3.3. У школи постоји простор за рад у складу са нормативом.

7.3.4. Школски простор је опремљен у складу са прописима.

7.3.5. Школа је опремљена потребним наставним средствима за реализацију квалитетне наставе.

7.4. Материјално-технички ресурси користе се функционално.

7.4.1. Простор се користи према плану коришћења школског простора.

7.4.2. Наставна средства се користе према плану коришћења.

7.4.3. Наставна средства се користе у циљу постизања квалитета наставе.

7.4.4. Материјално-технички ресурси ван школе користе се у функцији остварења циљева наставе и учења.

СТАНДАРДИ КВАЛИТЕТА РАДА ПРЕДШКОЛСКИХ УСТАНОВА

**1. ПРЕДШКОЛСКИ ПРОГРАМ, ГОДИШЊИ ПЛАН И РАЗВОЈНИ ПЛАН**

**1.1. Документи установе пружају основ за оптималан развој предшколске установе.**

1.1.1. Документи установе сачињени су у складу са прописима.

1.1.2. У документима су видљиве специфичности и особености делатности предшколске установе.

1.1.3. У развојном плану постојe јаснe мисија и визија којe покрећу развој установе.

**1.2. Документи установе међусобно су усклађени.**

1.2.1. У Годишњем плану предшколске установе оперативно су разрађени структурни елементи предшколског програма.

1.2.2. У Годишњи план предшколске установе уграђени су елементи из Развојног плана предшколске установе.

1.2.3. У Годишњем плану предшколске установе наведени су приоритети за програмске целине Предшколског програма.

**1.3. Све интересне групе (васпитачи, родитељи, локална заједница) учествују у осмишљавању и реализацији програма и планова.**

1.3.1. Представници свих заинтересованих страна у заједници учествују у припремању докумената предшколске установе.

1.3.2. Припремање докумената заснива се на заједничкој квалитативној анализи остварености планираних активности и приоритета.

1.3.3. Представници свих заинтересованих група доприносе унапређивању квалитета планова и програма.

**1.4. Садржај документа обезбеђује подршку за потребе деце и њихових породица.**

1.4.1. У документима предшколске установе планиране су активности за пружање подршке деци и породици.

1.4.2. На основу испитаних потреба деце, родитеља и постојећих ресурса, нуде се посебни и специјализовани програми којима се повећава обухват деце.

1.4.3. У Годишњем плану предшколске установе наведене су одговорности, динамика и начин реализације Програма заштите деце од насиља, занемаривања и злостављања.

**2. ВАСПИТНО-ОБРАЗОВНИ РАД**

**2.1. Физичка средина подстиче учење и развој деце.**

2.1.1. Расположив простор вртића (унутрашњи и спољашњи) осмишљен је и користи се као средина за учење и развој.

2.1.2. Простор омогућава активности у малим групама, окупљање целе групе, као и самосталну активност детета.

2.1.3. Материјали (игровни, природни, реквизити...) уредно су сложени, комплетирани и употребљиви, доступни, класификовани и означени.

2.1.4. У мењању и обогаћивању средине за учење и развој учествују деца, родитељи и васпитачи.

2.1.5. Средина за учење (материјали, продукти, панои...) одражава актуелна дешавања и васпитно-образовне активности (пројекте, теме).

**2.2. Социјална средина подстиче учење и развој деце.**

2.2.1. У групи се негује позитивна атмосфера, спонтана и отворена за комуникацију.

2.2.2. Васпитач правовремено и примерено реагује на различита емоционална изражавања и специфичне реакције сваког детета.

2.2.3. Код деце се подстиче уважавање различитости.

2.2.4. У групи се поштују правила понашања о којима су се заједно договорили васпитачи и деца.

2.2.5. Стварају се прилике за интеракцију деце са децом различитих узраста и са одраслима.

2.2.6. Васпитач уважава предлоге и идеје деце у процесу планирања дневних активности.

**2.3. План васпитно-образовног рада групе је основа за оптимално напредовање у учењу и развоју детета.**

2.3.1. Циљеви и задаци су постављени у складу са подацима систематског посматрања, уоченим интересовањима, потребама деце и вредновању васпитно-образовног процеса.

2.3.2. Планирани задаци и активности уважавају различите стилове и форме учења детета.

2.3.3. Васпитач планира средину за учење водећи рачуна о различитим типовима активности и различитим изворима садржаја користећи ресурсе локалне заједнице.

2.3.4. Васпитач планира остваривање циљева васпитно-образовног рада на принципима интегрисаног учења током читавог дана.

2.3.5. У сарадњи са децом и родитељима планирају се различити мањи пројекти, на нивоу групе, вртића.

2.3.6. Програмирање васпитно-образовног рада је документовано - документација је доступна и користи се.

2.3.7. У план су интегрисане језичке и културолошке специфичности деце у групи.

2.3.8. Индивидуални образовни план је интегрисан у план рада групе.

**2.4. Игре и активности одговарају потребама и интересовању деце.**

2.4.1. Игре и активности одговарају актуелним потребама, интересовањима и способностима детета и подстичу даљи развој и учење.

2.4.2. Дете има прилику да бира и учествује у различитим играма (симболичке игре, игре улога, конструкторске игре, игре с правилима, кооперативне игре...).

2.4.3. Учење деце одвија се кроз различите типове активности (истраживачко-сазнајне, изражајно-стваралачке, друштвене, животно-практичне...).

2.4.4. Непосредна дешавања и животне ситуације деце представљају изворе садржаја у васпитној групи.

2.4.5. Игре и активности деце осмишљене су на принципима интегрисаног и кооперативног учења.

**2.5. Ритам живљења прилагођен је потребама деце.**

2.5.1. Распоред дневних активности прилагођен је узрасним карактеристикама и индивидуалним потребама деце.

2.5.2. Уважавају се индивидуалне разлике међу децом у погледу културе, здравствено-хигијенских навика, потреба за храном и сном.

2.5.3. Постоји равнотежа активнијих и мирнијих периода током дана, без ситуација чекања и празног хода.

2.5.4. Свакодневно се организују активности деце на отвореном простору.

**2.6. У установи се тимски стварају оптимални услови за адаптацију деце.**

2.6.1. План адаптације прави се у сарадњи са родитељима пре поласка детета у вртић.

2.6.2. Родитељима се пружа правовремена стручна подршка.

2.6.3. Током процеса адаптације родитељи су непосредно укључени у рад васпитне групе.

**3. ДЕЧЈИ РАЗВОЈ И НАПРЕДОВАЊЕ**

**3.1. Деца су мотивисана и активно укључена у игре и активности.**

3.1.1. Заједничку делатност карактерише партнерски однос дете - васпитач.

3.1.2. Васпитачи и деца заједно учествују у истраживању и решавању различитих проблема.

3.1.3. Васпитачи доприносе развијању дечје игре и активности.

3.1.4. Дете има могућности да се игра самостално, са другом децом, уз учешће и подршку одраслих.

3.1.5. У игри и активностима дете и васпитач преузимају различите улоге (партнер, модератор…).

3.1.6. Дете је укључено у процес документовања сопственог развоја.

**3.2. Праћење напредовања деце у развоју и учењу у основи је процеса васпитно-образовног рада.**

3.2.1. У процесу праћења јасно су дефинисани циљеви и начини њиховог остваривања.

3.2.2. Систематско праћење је у функцији програмирања васпитно-образовног процеса.

3.2.3. Развој и напредовање деце прати се у различитим активностима и ситуацијама.

3.2.4. Родитељи су укључени у процес праћења и документовања дечјег развоја.

3.2.5. Родитељи се квартално информишу о дечјем напредовању и пружају им се на увид дечји радови и остала документација о детету.

3.2.6. Анализа добијених података и процена напредовања резултат је тимског рада.

**3.3. Деца остварују напредак у развоју и учењу.**

3.3.1. Процена напредовања у развоју и учењу заснована је на анализи података добијених посматрањем, праћењем детета и увидом у разноврсну документацију.

3.3.2. Процена напредовања деце којој је потребна додатна васпитно-образовна подршка врши се на основу педагошког профила.

3.3.3. Процена напредовања је у функцији индивидуализације васпитно-образовног рада.

3.3.4. Деца, укључујући и децу којој је потребна додатна васпитно-образовна подршка, остварила су напредак у различитим областима развоја.

3.3.5. О дечјем напредовању у развоју и учењу постоји разноврсна документација.

**4. ПОДРШКА ДЕЦИ И ПОРОДИЦИ**

**4.1. Предшколска установа је сигурна и безбедна средина.**

4.1.1. Анализа ризика у установи и непосредном окружењу је основа за обезбеђивање сигурне и безбедне средине.

4.1.2. У предшколској установи се организују превентивне активности које доприносе безбедности у установи.

4.1.3. У предшколској установи функционише мрежа за решавање различитих врста насиља и заштите права детета.

4.1.4. Предшколска установа обезбеђује различите начине информисања и подучавања родитеља и запослених са циљем заштите права детета.

**4.2. Предшколска установа осигурава да потребе деце и породице буду задовољене.**

4.2.1. Установа примењује критеријуме за упис деце који су у складу са законском регулативом.

4.2.2. У установи постоји и спроводи се програм превентивно-здравствене заштите деце.

4.2.3. У установи постоји и спроводи се програм социјалне заштите деце.

4.2.4. Установа обезбеђује уравнотежену исхрану која одговара потребама деце предшколског узраста.

**4.3. Предшколска установа подржава учење и развој детета кроз пружање подршке породици.**

4.3.1. У установи се реализује програм сарадње са породицом којим су предвиђени различити облици и нивои сарадње.

4.3.2. Установа предузима мере за редовно похађање предшколског програма, посебно деце из осетљивих група.

4.3.3. Установа обезбеђује стручну подршку породици са циљем унапређивања родитељских компетенција.

4.3.4. У установи се примењују принципи индивидуализације у раду са децом и породицом.

4.3.5. На нивоу васпитне групе остварују се различити начини и облици међусобног информисања о развоју и напредовању деце.

4.3.6. На нивоу васпитне групе остварују се разноврсни начини укључивања родитеља.

**5. ЕТОС**

**5.1. У предшколској установи поштују се права детета и одраслих и негује клима поверења.**

5.1.1. Сви подаци се пажљиво чувају и прикладно размењују уз поштовање поверљивости.

5.1.2. Права других и њихова приватност се поштују.

5.1.3. У предшколској установи се, ради обезбеђивања права на приватност, користи посебан простор за индивидуалне разговоре.

5.1.4. Примењује се активна политика против насиља и дискриминације у установи.

5.1.5. Деца и васпитачи учествују у различитим манифестацијама а на основу процене и заштите интереса деце коју доноси педагошки колегијум.

**5.2. У предшколској установи негује се клима припадности и заједништва.**

5.2.1. У предшколској установи постоји доследно поштовање норми којима је регулисано понашање и одговорност свих.

5.2.2. У личним обраћањима свих у предшколској установи видљиво је међусобно уважавање, поверење, толеранција.

5.2.3. За дискриминаторско понашање у предшколској установи предвиђене су мере и санкције.

5.2.4. У предшколској установи функционише систем редовног информисања родитеља о активностима и делатностима установе.

5.2.5. За новопридошло особље примењује се систем пружања помоћи у прилагођавању на нову средину.

**5.3. Предшколска установа подржава и промовише квалитетан васпитно-образовни рад.**

5.3.1. Промоција вртића и његов углед израз су заједничког ангажовања запослених.

5.3.2. Васпитачи, стручни сарадници и сарадници размењују примере добре праксе у установи и ван ње.

5.3.3. Установа израђује информативне и едукативне материјале.

5.3.4. Рад установа се презентује у различитим медијима.

**5.4 Амбијент предшколске установе је пријатан за све.**

5.4.1. Целокупан простор предшколске установе уређен је тако да пружа утисак добродошлице.

5.4.2. Простор предшколске установе је прилагођен потребама деце са сметњама у развоју и инвалидитетом.

5.4.3. У простору предшколске установе доминирају дечји радови.

**5.5. У предшколској установи је развијена сарадња на свим нивоима.**

5.5.1. У предшколској установи је организована сарадња и међусобна информисаност између руководећих, стручних и саветодавних органа.

5.5.2. У установи се тимски реализују различите врсте активности.

5.5.3. У предшколској установи постоји стална сарадња и размена искустава између радних јединица.

5.5.4. Предшколска установа остварује сарадњу са основним школама на нивоу објеката/групе.

5.5.5. Предшколска установа реализује сарадњу са различитим институцијама (културним, образовним...) у циљу остварења програмских циљева.

**6. ОРГАНИЗАЦИЈА РАДА И РУКОВОЂЕЊЕ**

**6.1. Рад предшколске установе организован је делотворно и ефикасно.**

6.1.1. Директор обезбеђује несметано одвијање процеса рада установе.

6.1.2. Постоји јасна организациона структура са дефинисаним процедурама и носиоцима одговорности.

6.1.3. Руководилац у складу са својим надлежностима поставља јасне захтеве запосленима у вези са задатком /очекиваном променом у раду/.

6.1.4. Задужења запослених у установи равномерно су распоређена.

6.1.5. Формирани су стручни органи и тимови у складу са компетенцијама запослених.

6.1.6. Развијен је систем информисања о свим важним питањима из живота и рада установе.

**6.2. Руковођење на свим нивоима у функцији је унапређивања рада установе.**

6.2.1. Директор ефикасно руководи васпитно-образовним већем и педагошким колегијумом.

6.2.2. Директор укључује запослене у процес доношења одлука.

6.2.3. Руководилац објекта благовремено предузима одговарајуће мере за решавање свакодневних проблема, у складу са својим надлежностима.

6.2.4. У процесу доношења одлука директор уважава предлоге савета родитеља који унапређују рад установе.

6.2.5. Руководиоци, у складу са надлежностима, користе различите начине за мотивисање запослених.

6.2.6. Директор подстиче континуирано стручно усавршавање запослених у установи.

**6.3. Лидерско деловање директора доприноси развоју установе.**

6.3.1. Директор се професионално односи према раду.

6.3.2. Директор указује поверење запосленима и уважава њихове компетенције.

6.3.3. Директор показује отвореност за промене и подржава иновације.

6.3.4. Директор планира лични професионални развој на основу самовредновања свог рада.

6.3.5. Директор развија сарадњу са другим установама, организацијама и локалном заједницом.

**6.4. У установи функционише систем за праћење и вредновање квалитета рада.**

6.4.1. Директор планира и остварује инструктивни увид и надзор у свим сегментима рада установе.

6.4.2. Стручни сарадници планирају и остварују педагошко-инструктивни рад у установи.

6.4.3. Рад стручних органа у установи у функцији је праћења и подстицања развоја и напредовања деце.

6.4.4. Директор предузима мере за унапређивање васпитно-образовног рада на основу резултата праћења и вредновања.

6.4.5. Директор учествује у раду стручних тимова.

6.4.6. Тим за самовредновање континуирано остварује самовредновање рада установе.

**7. РЕСУРСИ**

**7.1. У предшколској установи обезбеђени су потребни људски ресурси.**

7.1.1. У предшколској установи је запослен потребан број васпитача и стручних сарадника и сарадника у односу на број деце.

7.1.2. Васпитно-образовно особље има прописане квалификације.

7.1.3. Број осталих запослених у складу је са прописима.

7.1.4. Квалификације осталих запослених су одговарајуће.

7.1.5. Предшколска установа у своје активности укључује стажисте и волонтере.

**7.2. Људски ресурси су у функцији квалитета рада предшколске установе.**

7.2.1. План предшколске установе за даљи професионални развој утемељен је на редовном самовредновању.

7.2.2. Запослени се стручно усавршавају у складу са годишњим планом стручног усавршавања.

7.2.3. Запослени примењују новостечена знања из области у којима су се усавршавали.

7.2.4. Приправници се уводе у посао у складу са програмом увођења приправника у посао.

7.2.5. Васпитачи и стручни сарадници тимским радом доприносе унапређивању квалитета васпитно-образовног рада.

7.2.6. Васпитно особље на основу самоевалуације унапређује професионално деловање.

**7.3. У предшколској установи су обезбеђени/постоје материјално-технички ресурси (простор, опрема и дидактичка средства).**

7.3.1. Предшколска установа располаже простором за рад у складу са нормативом.

7.3.2. Простори предшколске установе задовољавају здравствено-хигијенске услове.

7.3.3. Простор предшколске установе опремљен је у складу са нормативом.

7.3.4. Предшколска установа је опремљена потребним дидактичким средствима за реализацију квалитетног васпитно-образовног рада.

7.3.5. Простор је уређен тако да одговара потребама деце свих узраста.

**7.4. Материјално-технички ресурси предшколске установе користе се функционално.**

7.4.1. Материјално-технички ресурси су у функцији остварења циљева васпитања и образовањa.

7.4.2. Дидактичка средства се користе у циљу постизања квалитета васпитно-образовног рада.

ОСНОВНИ ТЕКСТ

На основу члана 14. став 1. тачка 5) подтачка (6) Закона о основама система образовања и васпитања ("Службени гласник РС", број 72/09),

Национални просветни савет доноси

Правилник о стандардима квалитета рада установе

Правилник је објављен у "Службеном гласнику РС", бр. 7/2011 од 8.2.2011. године.

Члан 1.

Овим правилником утврђују се стандарди квалитета рада установе.

Члан 2.

Стандарди квалитета рада установе одштампани су уз овај правилник и чинe његов саставни део.

Члан 3.

Овај правилник ступа на снагу осмог дана од дана објављивања у "Службеном гласнику Републике Србије".

Број 110-00-14/2011-07

У Београду, 1. фебруара 2011. године

Председник

Националног просветног савета,

проф. др **Десанка Радуновић**, с.р.

СТАНДАРДИ КВАЛИТЕТА РАДА ОБРАЗОВНО-ВАСПИТНИХ УСТАНОВА

**Област 1**

**1. ШКОЛСКИ ПРОГРАМ И ГОДИШЊИ ПЛАН РАДА**

1.1. Школски програм и годишњи план рада школе сачињени су у складу са прописима.

1.1.1. Школски програм садржи све законом предвиђене елементе.

1.1.2. Школски програм је сачињен на основу наставног плана и програма.

1.1.3. Годишњи план рада школе сачињен је на основу школског програма.

1.1.4. Глобални/годишњи планови наставних предмета саставни су део годишњег плана рада школе.

1.1.5. Годишњи план рада школе садржи посебне програме васпитног рада.

1.2. Елементи школског програма и годишњег плана рада школе међусобно су усклађени.

1.2.1. У годишњи план рада школе уграђен je акциони план школског развојног плана за текућу годину.

1.2.2. У годишњем плану рада школе оперативно су разрађени структурни елементи школског програма.

1.2.3. Програми наставних предмета су међусобно садржајно усклађени у оквиру сваког разреда.

1.2.4. Програми наставних предмета су међусобно временски усклађени у оквиру сваког разреда.

1.3. Годишњи план рада школе омогућава остварење циљева и стандарда образовања и васпитања.

1.3.1. У годишњим плановима наставних предмета наведени су циљеви учења по разредима.

1.3.2. Годишњи планови наставних предмета садрже образовне стандарде.

1.3.3. У годишњим плановима наставних предмета предвиђена је провера остварености прописаних образовних стандарда или циљева учења наставног предмета наведених у наставном програму.

1.3.4. У оперативним/месечним плановима наставника наведено је којим садржајима ће се остварити циљеви учења предмета у датом разреду.

1.4. Школски програм и годишњи план рада школе усмерени су на задовољење различитих потреба ученика.

1.4.1. Годишњи план рада школе садржи листу изборних предмета која је сачињена на основу постојећих ресурса.

1.4.2. Наставници су прилагодили годишњи план рада школе специфичностима одељења.

1.4.3. У годишњем плану рада школе предвиђен је план израде ИОП-а на основу анализе напредовања ученика у учењу.

1.4.4. Факултативни програми и план ваннаставних активности сачињени су на основу интересовања ученика и постојећих ресурса.

1.4.5. У годишњем плану рада школе наведене су одговорности, динамика и начин реализације Програма заштите ученика од насиља, злостављања и занемаривања.

1.4.6. Школски програм садржи посебне програме за двојезичну популацију ученика.

**Област 2**

**2. НАСТАВА И УЧЕЊЕ**

2.1. Наставник примењује одговарајућа дидактичко-методичка решења на часу.

2.1.1. Наставник јасно истиче циљевe учења.

2.1.2. Наставник даје упутства и објашњења која су јасна ученицима.

2.1.3. Наставник истиче кључне појмове које ученици треба да науче.

2.1.4. Наставник користи наставне методе које су ефикасне у односу на циљ часа.

2.1.5. Наставник поступно поставља све сложенија питања/задатке/захтеве.

2.2. Наставник учи ученике различитим техникама учења на часу.

2.2.1. Наставник учи ученике како да користе различите начине/приступе за решавање задатака/проблема.

2.2.2. Наставник учи ученике како да ново градиво повежу са претходно наученим.

2.2.3. Наставник учи ученике како да повежу наставне садржаје са примерима из свакодневног живота.

2.2.4. Наставник учи ученике како да у процесу учења повезују садржаје из различитих области.

2.2.5. Наставник учи ученике да постављају себи циљеве у учењу.

2.3. Наставник прилагођава рад на часу образовно-васпитним потребама ученика.

2.3.1. Наставник прилагођава захтеве могућностима ученика.

2.3.2. Наставник прилагођава темпо рада различитим потребама ученика.

2.3.3. Наставник прилагођава наставни материјал индивидуалним карактеристикама ученика.

2.3.4. Наставник посвећује време ученицима у складу са њиховим образовним и васпитним потребама.

2.3.5. Наставник примењује специфичне задатке/активности/материјале на основу ИОП-а за ученике којима је потребна додатна подршка у образовању.

2.4. Ученици стичу знања на часу.

2.4.1. Ученици су заинтересовани за рад на часу.

2.4.2. Ученици активно учествују у раду на часу.

2.4.3. Активности/радови ученика показују да су разумели предмет учења на часу.

2.4.4. Ученици користе доступне изворе знања.

2.4.5. Ученици користе повратну информацију да реше задатак/унапреде учење.

2.4.6. Ученици процењују тачност одговора/решења.

2.4.7. Ученици умеју да образложе како су дошли до решења.

2.5. Наставник ефикасно управља процесом учења на часу.

2.5.1. Наставник ефикасно структурира и повезује делове часа.

2.5.2. Наставник ефикасно користи време на часу.

2.5.3. Наставник на конструктиван начин успоставља и одржава дисциплину у складу са договореним правилима.

2.5.4. Наставник функционално користи постојећа наставна средства.

2.5.5. Наставник усмерава интеракцију међу ученицима тако да је она у функцији учења (користи питања, идеје, коментаре ученика за рад на часу).

2.5.6. Наставник проверава да ли су постигнути циљеви часа.

2.6. Наставник користи поступке вредновања који су у функцији даљег учења.

2.6.1. Наставник оцењује у складу са Правилником о оцењивању ученика.

2.6.2. Наставник прилагођава захтеве могућностима ученика.

2.6.3. Наставник похваљује напредак ученика.

2.6.4. Наставник даје потпуну и разумљиву повратну информацију ученицима о њиховом раду.

2.6.5. Наставник учи ученике како да процењују свој напредак.

2.7. Наставник ствара подстицајну атмосферу за рад на часу.

2.7.1. Наставник показује поштовање према ученицима.

2.7.2. Наставник испољава емпатију према ученицима.

2.7.3. Наставник адекватно реагује на међусобно неуважавање ученика.

2.7.4. Наставник користи различите поступке за мотивисање ученика.

2.7.5. Наставник даје ученицима могућност да постављају питања, дискутују и коментаришу у вези са предметом учења на часу.

**Област 3**

**3. ОБРАЗОВНА ПОСТИГНУЋА УЧЕНИКА**

3.1. Успех ученика показује да су остварени образовни стандарди.

3.1.1. Резултати на завршном испиту/матури показују да је остварен основни ниво образовних стандарда.

3.1.2. Резултати на завршном испиту/матури показују да је остварен средњи ниво образовних стандарда.

3.1.3. Резултати на завршном испиту/матури показују да је остварен напредни ниво образовних стандарда.

3.1.4. Ученици којима је потребна додатна подршка у образовању остварују постигнућа у складу са индивидуалним циљевима учења/прилагођеним образовним стандардима.

3.1.5. Школске оцене су у складу са резултатима на завршном/матурском/националном испиту.

3.1.6. Резултати ученика на завршном/матурском/националном испиту показују да је школа остварила резултате на нивоу просека Републике.

3.2. Школа континуирано доприноси већој успешности ученика.

3.2.1. Школа примењује поступке којима прати успешност ученика.

3.2.2. Број ученика који су напустили школовање је исти или мањи у односу на прошлу школску годину.

3.2.3. Ученици који похађају допунску наставу показују напредак у учењу.

3.2.4. Ученици за које је сачињен ИОП остварују напредак у складу са циљевима постављеним у плану.

3.2.5. Ученици који су укључени у додатни рад остварују напредак у складу са постављеним циљевима.

3.2.6. Просечни резултати ученика на завршним испитима бољи су у односу на претходну школску годину.

**Област 4**

**4. ПОДРШКА УЧЕНИЦИМА**

4.1. У школи функционише систем пружања подршке ученицима.

4.1.1. Ученици су обавештени о врстама подршке у учењу које пружа школа.

4.1.2. На основу анализе успеха предузимају се мере подршке ученицима.

4.1.3. У пружању подршке ученицима школа остварује комуникацију са породицом.

4.1.4. У школи функционишу тимови за подршку ученицима у прилагођавању школском животу.

4.1.5. Школа сарађује са релевантним институцијама у пружању подршке ученицима.

4.2. У школи се подстиче лични, професионални и социјални развој ученика.

4.2.1. Понуда ваннаставних активности у школи је у функцији задовољавања различитих потреба и интересовања ученика, у складу са ресурсима школе.

4.2.2. У школи се организују програми/активности за развијање социјалних вештина (конструктивно решавање проблема, ненасилна комуникација...).

4.2.3. Укљученост ученика у ваннаставне активности је иста или већа него претходне године.

4.2.4. У школи се промовишу здрави стилови живота.

4.2.5. У школи се промовишу заштита човекове околине и одрживи развој.

4.2.6. Кроз наставни рад подстиче се професионални развој ученика.

4.3. У школи функционише систем подршке деци из осетљивих група.

4.3.1. Школа предузима активности за упис у школу ученика из осетљивих група.

4.3.2. Школа предузима мере за редовно похађање наставе ученика из осетљивих група.

4.3.3. У школи се примењују индивидуализовани приступ/индивидуални образовни планови за све ученике из осетљивих група.

4.3.4. У школи се организују компензаторни програми/активности за подршку учењу за ученике из осетљивих група.

4.3.5. Школа сарађује са релевантним институцијама и појединцима у подршци осетљивим групама.

**Област 5**

**5. ЕТОС**

5.1. Регулисани су међуљудски односи у школи.

5.1.1. У школи постоји доследно поштовање норми којима је регулисано понашање и одговорност свих.

5.1.2. У личним обраћањима свих у школи видљиво је међусобно уважавање.

5.1.3. За дискриминаторско понашање у школи предвиђене су мере и санкције.

5.1.4. За новопридошле ученике и наставнике примењују се разрађени поступци прилагођавања на нову школску средину.

5.2. Резултати ученика и наставника се подржавају и промовишу.

5.2.1. Резултати ученика и наставника јавно се истичу и промовишу.

5.2.2. Ученици и наставници међусобно изражавају висока очекивања у погледу резултата рада.

5.2.3. У школи се примењује интерни систем награђивања ученика и наставника за постигнуте резултате.

5.2.4. У школи се организују различите школске активности за ученике у којима свако може имати прилику да постигне резултат/успех.

5.2.5. Резултати ученика са сметњама у развоју се посебно промовишу.

5.3. Школа је безбедна средина за све.

5.3.1. У школи је видљиво и јасно изражен негативан став према насиљу.

5.3.2. У школи функционише мрежа за решавање проблема насиља.

5.3.3. У школи се организују превентивне активности које доприносе безбедности у школској заједници.

5.3.4. У школи се прате и анализирају сви случајеви насилног понашања.

5.3.5. Када се у школи догоди насиље, примењују се мере интервенције у случајевима насиља у складу са Протоколом о заштити деце/ученика од насиља, злостављања и занемаривања у образовно-васпитним установама.

5.4. Школски амбијент је пријатан за све.

5.4.1. Улазни простор школе уређен је тако да показује добродошлицу.

5.4.2. Школски простор је прилагођен потребама деце са сметњама у развоју.

5.4.3. У школи се, ради обезбеђивања права на приватност, користи посебан простор за индивидуалне разговоре наставника са ученицима и родитељима.

5.4.4. У уређењу школског простора преовладавају ученички радови.

5.5. У школи је развијена сарадња на свим нивоима.

5.5.1. У школи је организована сарадња руководећих, стручних и саветодавних тела.

5.5.2. Ученички парламент у школи добија подршку за свој рад.

5.5.3. Наставно особље благовремено разматра и прихвата иницијативе ученика.

5.5.4. Школа развија и негује различите облике активног учешћа родитеља у животу школе.

5.5.5. Ученици и наставници организују заједничке активности чији је циљ јачање осећања припадности школи.

5.5.6. Школа сарађује са актерима у заједници.

5.5.7. У школи функционише систем редовног информисања родитеља о активностима и делатностима школе.

**Област 6**

**6. ОРГАНИЗАЦИЈА РАДА ШКОЛЕ И РУКОВОЂЕЊЕ**

6.1. Планирање и програмирање у школи међусобно су усклађени.

6.1.1. Сви обавезни документи донети су у процедури која је прописана Законом.

6.1.2. Развојни план установе сачињен је на основу извештаја о резултатима самовредновања.

6.1.3. Развојни план установе сачињен је на основу извештаја о остварености стандарда образовних постигнућа.

6.1.4. У школи постоји план за обезбеђивање и коришћење финансијских средстава.

6.2. Директор ефективно и ефикасно организује рад школе.

6.2.1. Директор организује несметано одвијање рада у школи.

6.2.2. Постоји јасна организациона структура са дефинисаним процедурама и носиоцима одговорности.

6.2.3. Директор поставља јасне захтеве запосленима у вези са задатком/очекиваном променом у раду.

6.2.4. Задужења запослених у школи равномерно су распоређена.

6.2.5. Формирана су стручна тела и тимови у складу са компетенцијама запослених.

6.2.6. Развијен је систем информисања о свим важним питањима из живота и рада школе.

6.3. Руковођење директора је у функцији унапређивања рада школе.

6.3.1. Директор ефикасно и ефективно руководи радом настaвничког већа.

6.3.2. Директор учествује у раду стручних тимова.

6.3.3. Директор укључује запослене у процес доношења одлука.

6.3.4. Директор благовремено предузима одговарајуће мере за решавање свакодневних проблема ученика, у складу са могућностима школе.

6.3.5. У процесу доношења одлука, директор уважава предлоге савета родитеља који унапређују рад школе.

6.3.6. Директор користи различите механизме за мотивисање запослених.

6.4. У школи функционише систем за праћење и вредновање квалитета рада.

6.4.1. Директор остварује инструктивни увид и надзор у образовно-васпитни рад у складу са планом рада и потребама школе.

6.4.2. Стручни органи и тела у школи систематски прате и анализирају успех и владање ученика.

6.4.3. Директор предузима мере за унапређивање образовно-васпитног рада на основу резултата праћења и вредновања.

6.4.4. Стручни сарадници остварују педагошко-инструктивни рад у школи у складу са планом рада и потребама школе.

6.4.5. Тим за самовредновање континуирано остварује самовредновање рада школе у складу са прописима и потребама.

6.4.6. У школи се користе подаци из ЈИСП-а за унапређење рада школа.\*\*\*

6.5. Лидерско деловање директора омогућава развој школе.

6.5.1. Директор својом посвећеношћу послу и понашањем даје пример другима.

6.5.2. Директор показује отвореност за промене и иницира иновације.

6.5.3. Директор показује поверење у запослене и њихове могућности.

6.5.4. Директор подстиче целоживотно учење свих у школи.

6.5.5. Директор планира лични професионални развој на основу самовредновања свог рада.

6.5.6. Директор развија сарадњу са другим установама, организацијама и локалном заједницом.

6.5.7. Директор подстиче развој школе преговарањем и придобијањем других за остваривање заједничких циљева.

**Област 7**

**7. РЕСУРСИ**

7.1. У школи су обезбеђени потребни људски ресурси.

7.1.1. У школи је запослен потребан број наставника и стручних сарадника у односу на број ученика.

7.1.2. Наставно особље има прописане квалификације.

7.1.3. Број ненаставног особља у складу је са прописима.

7.1.4. Квалификације ненаставног особља су одговарајуће.

7.1.5. Школа у своје активности укључује волонтере.

7.2. Људски ресурси су у функцији квалитета рада школе.

7.2.1. Запослени на основу резултата самовредновања унапређују професионално деловање.

7.22. Запослени се стручно усавршавају у складу са годишњим планом стручног усавршавања и могућностима школе.

7.2.3. Наставници и стручне службе у оквиру стручних органа сарађују у складу са потребама за унапређивањем наставе и учења.

7.2.4. Приправници се уводе у посао у складу са програмом увођења приправника у посао.

7.2.5. Запослени примењују новостечена знања из области у којима су се усавршавали.

7.3. У школи су обезбеђени/постоје материјално-технички ресурси (простор, опрема и наставна средства).

7.3.1. Школа је физички безбедно место.

7.3.2. Школски простор задовољава здравствено-хигијенске услове.

7.3.3. У школи постоји простор за рад у складу са нормативом.

7.3.4. Школски простор је опремљен у складу са прописима.

7.3.5. Школа је опремљена потребним наставним средствима за реализацију квалитетне наставе.

7.4. Материјално-технички ресурси користе се функционално.

7.4.1. Простор се користи према плану коришћења школског простора.

7.4.2. Наставна средства се користе према плану коришћења.

7.4.3. Наставна средства се користе у циљу постизања квалитета наставе.

7.4.4. Материјално-технички ресурси ван школе користе се у функцији остварења циљева наставе и учења.

ИЗМЕНЕ

На основу члана 14. став 1. тачка 5) подтачка (6) Закона о основама система образовања и васпитања ("Службени гласник РС", бр. 72/09 и 52/11),

Национални просветни савет доноси

Правилник о допунама Правилника о стандардима квалитета рада установе

Правилник је објављен у "Службеном гласнику РС", бр. 68/2012 од 18.7.2012. године.

Члан 1.

У Правилнику о стандардима квалитета рада установе ("Службени гласник РС", број 7/11) после одељка "7. Ресурси", додаје се нови одељак, који гласи:

"СТАНДАРДИ КВАЛИТЕТА РАДА ПРЕДШКОЛСКИХ УСТАНОВА

**1. ПРЕДШКОЛСКИ ПРОГРАМ, ГОДИШЊИ ПЛАН И РАЗВОЈНИ ПЛАН**

**1.1. Документи установе пружају основ за оптималан развој предшколске установе.**

1.1.1. Документи установе сачињени су у складу са прописима.

1.1.2. У документима су видљиве специфичности и особености делатности предшколске установе.

1.1.3. У развојном плану постојe јаснe мисија и визија којe покрећу развој установе.

**1.2. Документи установе међусобно су усклађени.**

1.2.1. У Годишњем плану предшколске установе оперативно су разрађени структурни елементи предшколског програма.

1.2.2. У Годишњи план предшколске установе уграђени су елементи из Развојног плана предшколске установе.

1.2.3. У Годишњем плану предшколске установе наведени су приоритети за програмске целине Предшколског програма.

**1.3. Све интересне групе (васпитачи, родитељи, локална заједница) учествују у осмишљавању и реализацији програма и планова.**

1.3.1. Представници свих заинтересованих страна у заједници учествују у припремању докумената предшколске установе.

1.3.2. Припремање докумената заснива се на заједничкој квалитативној анализи остварености планираних активности и приоритета.

1.3.3. Представници свих заинтересованих група доприносе унапређивању квалитета планова и програма.

**1.4. Садржај документа обезбеђује подршку за потребе деце и њихових породица.**

1.4.1. У документима предшколске установе планиране су активности за пружање подршке деци и породици.

1.4.2. На основу испитаних потреба деце, родитеља и постојећих ресурса, нуде се посебни и специјализовани програми којима се повећава обухват деце.

1.4.3. У Годишњем плану предшколске установе наведене су одговорности, динамика и начин реализације Програма заштите деце од насиља, занемаривања и злостављања.

**2. ВАСПИТНО-ОБРАЗОВНИ РАД**

**2.1. Физичка средина подстиче учење и развој деце.**

2.1.1. Расположив простор вртића (унутрашњи и спољашњи) осмишљен је и користи се као средина за учење и развој.

2.1.2. Простор омогућава активности у малим групама, окупљање целе групе, као и самосталну активност детета.

2.1.3. Материјали (игровни, природни, реквизити...) уредно су сложени, комплетирани и употребљиви, доступни, класификовани и означени.

2.1.4. У мењању и обогаћивању средине за учење и развој учествују деца, родитељи и васпитачи.

2.1.5. Средина за учење (материјали, продукти, панои...) одражава актуелна дешавања и васпитно-образовне активности (пројекте, теме).

**2.2. Социјална средина подстиче учење и развој деце.**

2.2.1. У групи се негује позитивна атмосфера, спонтана и отворена за комуникацију.

2.2.2. Васпитач правовремено и примерено реагује на различита емоционална изражавања и специфичне реакције сваког детета.

2.2.3. Код деце се подстиче уважавање различитости.

2.2.4. У групи се поштују правила понашања о којима су се заједно договорили васпитачи и деца.

2.2.5. Стварају се прилике за интеракцију деце са децом различитих узраста и са одраслима.

2.2.6. Васпитач уважава предлоге и идеје деце у процесу планирања дневних активности.

**2.3. План васпитно-образовног рада групе је основа за оптимално напредовање у учењу и развоју детета.**

2.3.1. Циљеви и задаци су постављени у складу са подацима систематског посматрања, уоченим интересовањима, потребама деце и вредновању васпитно-образовног процеса.

2.3.2. Планирани задаци и активности уважавају различите стилове и форме учења детета.

2.3.3. Васпитач планира средину за учење водећи рачуна о различитим типовима активности и различитим изворима садржаја користећи ресурсе локалне заједнице.

2.3.4. Васпитач планира остваривање циљева васпитно-образовног рада на принципима интегрисаног учења током читавог дана.

2.3.5. У сарадњи са децом и родитељима планирају се различити мањи пројекти, на нивоу групе, вртића.

2.3.6. Програмирање васпитно-образовног рада је документовано - документација је доступна и користи се.

2.3.7. У план су интегрисане језичке и културолошке специфичности деце у групи.

2.3.8. Индивидуални образовни план је интегрисан у план рада групе.

**2.4. Игре и активности одговарају потребама и интересовању деце.**

2.4.1. Игре и активности одговарају актуелним потребама, интересовањима и способностима детета и подстичу даљи развој и учење.

2.4.2. Дете има прилику да бира и учествује у различитим играма (симболичке игре, игре улога, конструкторске игре, игре с правилима, кооперативне игре...).

2.4.3. Учење деце одвија се кроз различите типове активности (истраживачко-сазнајне, изражајно-стваралачке, друштвене, животно-практичне...).

2.4.4. Непосредна дешавања и животне ситуације деце представљају изворе садржаја у васпитној групи.

2.4.5. Игре и активности деце осмишљене су на принципима интегрисаног и кооперативног учења.

**2.5. Ритам живљења прилагођен је потребама деце.**

2.5.1. Распоред дневних активности прилагођен је узрасним карактеристикама и индивидуалним потребама деце.

2.5.2. Уважавају се индивидуалне разлике међу децом у погледу културе, здравствено-хигијенских навика, потреба за храном и сном.

2.5.3. Постоји равнотежа активнијих и мирнијих периода током дана, без ситуација чекања и празног хода.

2.5.4. Свакодневно се организују активности деце на отвореном простору.

**2.6. У установи се тимски стварају оптимални услови за адаптацију деце.**

2.6.1. План адаптације прави се у сарадњи са родитељима пре поласка детета у вртић.

2.6.2. Родитељима се пружа правовремена стручна подршка.

2.6.3. Током процеса адаптације родитељи су непосредно укључени у рад васпитне групе.

**3. ДЕЧЈИ РАЗВОЈ И НАПРЕДОВАЊЕ**

**3.1. Деца су мотивисана и активно укључена у игре и активности.**

3.1.1. Заједничку делатност карактерише партнерски однос дете - васпитач.

3.1.2. Васпитачи и деца заједно учествују у истраживању и решавању различитих проблема.

3.1.3. Васпитачи доприносе развијању дечје игре и активности.

3.1.4. Дете има могућности да се игра самостално, са другом децом, уз учешће и подршку одраслих.

3.1.5. У игри и активностима дете и васпитач преузимају различите улоге (партнер, модератор…).

3.1.6. Дете је укључено у процес документовања сопственог развоја.

**3.2. Праћење напредовања деце у развоју и учењу у основи је процеса васпитно-образовног рада.**

3.2.1. У процесу праћења јасно су дефинисани циљеви и начини њиховог остваривања.

3.2.2. Систематско праћење је у функцији програмирања васпитно-образовног процеса.

3.2.3. Развој и напредовање деце прати се у различитим активностима и ситуацијама.

3.2.4. Родитељи су укључени у процес праћења и документовања дечјег развоја.

3.2.5. Родитељи се квартално информишу о дечјем напредовању и пружају им се на увид дечји радови и остала документација о детету.

3.2.6. Анализа добијених података и процена напредовања резултат је тимског рада.

**3.3. Деца остварују напредак у развоју и учењу.**

3.3.1. Процена напредовања у развоју и учењу заснована је на анализи података добијених посматрањем, праћењем детета и увидом у разноврсну документацију.

3.3.2. Процена напредовања деце којој је потребна додатна васпитно-образовна подршка врши се на основу педагошког профила.

3.3.3. Процена напредовања је у функцији индивидуализације васпитно-образовног рада.

3.3.4. Деца, укључујући и децу којој је потребна додатна васпитно-образовна подршка, остварила су напредак у различитим областима развоја.

3.3.5. О дечјем напредовању у развоју и учењу постоји разноврсна документација.

**4. ПОДРШКА ДЕЦИ И ПОРОДИЦИ**

**4.1. Предшколска установа је сигурна и безбедна средина.**

4.1.1. Анализа ризика у установи и непосредном окружењу је основа за обезбеђивање сигурне и безбедне средине.

4.1.2. У предшколској установи се организују превентивне активности које доприносе безбедности у установи.

4.1.3. У предшколској установи функционише мрежа за решавање различитих врста насиља и заштите права детета.

4.1.4. Предшколска установа обезбеђује различите начине информисања и подучавања родитеља и запослених са циљем заштите права детета.

**4.2. Предшколска установа осигурава да потребе деце и породице буду задовољене.**

4.2.1. Установа примењује критеријуме за упис деце који су у складу са законском регулативом.

4.2.2. У установи постоји и спроводи се програм превентивно-здравствене заштите деце.

4.2.3. У установи постоји и спроводи се програм социјалне заштите деце.

4.2.4. Установа обезбеђује уравнотежену исхрану која одговара потребама деце предшколског узраста.

**4.3. Предшколска установа подржава учење и развој детета кроз пружање подршке породици.**

4.3.1. У установи се реализује програм сарадње са породицом којим су предвиђени различити облици и нивои сарадње.

4.3.2. Установа предузима мере за редовно похађање предшколског програма, посебно деце из осетљивих група.

4.3.3. Установа обезбеђује стручну подршку породици са циљем унапређивања родитељских компетенција.

4.3.4. У установи се примењују принципи индивидуализације у раду са децом и породицом.

4.3.5. На нивоу васпитне групе остварују се различити начини и облици међусобног информисања о развоју и напредовању деце.

4.3.6. На нивоу васпитне групе остварују се разноврсни начини укључивања родитеља.

**5. ЕТОС**

**5.1. У предшколској установи поштују се права детета и одраслих и негује клима поверења.**

5.1.1. Сви подаци се пажљиво чувају и прикладно размењују уз поштовање поверљивости.

5.1.2. Права других и њихова приватност се поштују.

5.1.3. У предшколској установи се, ради обезбеђивања права на приватност, користи посебан простор за индивидуалне разговоре.

5.1.4. Примењује се активна политика против насиља и дискриминације у установи.

5.1.5. Деца и васпитачи учествују у различитим манифестацијама а на основу процене и заштите интереса деце коју доноси педагошки колегијум.

**5.2. У предшколској установи негује се клима припадности и заједништва.**

5.2.1. У предшколској установи постоји доследно поштовање норми којима је регулисано понашање и одговорност свих.

5.2.2. У личним обраћањима свих у предшколској установи видљиво је међусобно уважавање, поверење, толеранција.

5.2.3. За дискриминаторско понашање у предшколској установи предвиђене су мере и санкције.

5.2.4. У предшколској установи функционише систем редовног информисања родитеља о активностима и делатностима установе.

5.2.5. За новопридошло особље примењује се систем пружања помоћи у прилагођавању на нову средину.

**5.3. Предшколска установа подржава и промовише квалитетан васпитно-образовни рад.**

5.3.1. Промоција вртића и његов углед израз су заједничког ангажовања запослених.

5.3.2. Васпитачи, стручни сарадници и сарадници размењују примере добре праксе у установи и ван ње.

5.3.3. Установа израђује информативне и едукативне материјале.

5.3.4. Рад установа се презентује у различитим медијима.

**5.4 Амбијент предшколске установе је пријатан за све.**

5.4.1. Целокупан простор предшколске установе уређен је тако да пружа утисак добродошлице.

5.4.2. Простор предшколске установе је прилагођен потребама деце са сметњама у развоју и инвалидитетом.

5.4.3. У простору предшколске установе доминирају дечји радови.

**5.5. У предшколској установи је развијена сарадња на свим нивоима.**

5.5.1. У предшколској установи је организована сарадња и међусобна информисаност између руководећих, стручних и саветодавних органа.

5.5.2. У установи се тимски реализују различите врсте активности.

5.5.3. У предшколској установи постоји стална сарадња и размена искустава између радних јединица.

5.5.4. Предшколска установа остварује сарадњу са основним школама на нивоу објеката/групе.

5.5.5. Предшколска установа реализује сарадњу са различитим институцијама (културним, образовним...) у циљу остварења програмских циљева.

**6. ОРГАНИЗАЦИЈА РАДА И РУКОВОЂЕЊЕ**

**6.1. Рад предшколске установе организован је делотворно и ефикасно.**

6.1.1. Директор обезбеђује несметано одвијање процеса рада установе.

6.1.2. Постоји јасна организациона структура са дефинисаним процедурама и носиоцима одговорности.

6.1.3. Руководилац у складу са својим надлежностима поставља јасне захтеве запосленима у вези са задатком /очекиваном променом у раду/.

6.1.4. Задужења запослених у установи равномерно су распоређена.

6.1.5. Формирани су стручни органи и тимови у складу са компетенцијама запослених.

6.1.6. Развијен је систем информисања о свим важним питањима из живота и рада установе.

**6.2. Руковођење на свим нивоима у функцији је унапређивања рада установе.**

6.2.1. Директор ефикасно руководи васпитно-образовним већем и педагошким колегијумом.

6.2.2. Директор укључује запослене у процес доношења одлука.

6.2.3. Руководилац објекта благовремено предузима одговарајуће мере за решавање свакодневних проблема, у складу са својим надлежностима.

6.2.4. У процесу доношења одлука директор уважава предлоге савета родитеља који унапређују рад установе.

6.2.5. Руководиоци, у складу са надлежностима, користе различите начине за мотивисање запослених.

6.2.6. Директор подстиче континуирано стручно усавршавање запослених у установи.

**6.3. Лидерско деловање директора доприноси развоју установе.**

6.3.1. Директор се професионално односи према раду.

6.3.2. Директор указује поверење запосленима и уважава њихове компетенције.

6.3.3. Директор показује отвореност за промене и подржава иновације.

6.3.4. Директор планира лични професионални развој на основу самовредновања свог рада.

6.3.5. Директор развија сарадњу са другим установама, организацијама и локалном заједницом.

**6.4. У установи функционише систем за праћење и вредновање квалитета рада.**

6.4.1. Директор планира и остварује инструктивни увид и надзор у свим сегментима рада установе.

6.4.2. Стручни сарадници планирају и остварују педагошко-инструктивни рад у установи.

6.4.3. Рад стручних органа у установи у функцији је праћења и подстицања развоја и напредовања деце.

6.4.4. Директор предузима мере за унапређивање васпитно-образовног рада на основу резултата праћења и вредновања.

6.4.5. Директор учествује у раду стручних тимова.

6.4.6. Тим за самовредновање континуирано остварује самовредновање рада установе.

**7. РЕСУРСИ**

**7.1. У предшколској установи обезбеђени су потребни људски ресурси.**

7.1.1. У предшколској установи је запослен потребан број васпитача и стручних сарадника и сарадника у односу на број деце.

7.1.2. Васпитно-образовно особље има прописане квалификације.

7.1.3. Број осталих запослених у складу је са прописима.

7.1.4. Квалификације осталих запослених су одговарајуће.

7.1.5. Предшколска установа у своје активности укључује стажисте и волонтере.

**7.2. Људски ресурси су у функцији квалитета рада предшколске установе.**

7.2.1. План предшколске установе за даљи професионални развој утемељен је на редовном самовредновању.

7.2.2. Запослени се стручно усавршавају у складу са годишњим планом стручног усавршавања.

7.2.3. Запослени примењују новостечена знања из области у којима су се усавршавали.

7.2.4. Приправници се уводе у посао у складу са програмом увођења приправника у посао.

7.2.5. Васпитачи и стручни сарадници тимским радом доприносе унапређивању квалитета васпитно-образовног рада.

7.2.6. Васпитно особље на основу самоевалуације унапређује професионално деловање.

**7.3. У предшколској установи су обезбеђени/постоје материјално-технички ресурси (простор, опрема и дидактичка средства).**

7.3.1. Предшколска установа располаже простором за рад у складу са нормативом.

7.3.2. Простори предшколске установе задовољавају здравствено-хигијенске услове.

7.3.3. Простор предшколске установе опремљен је у складу са нормативом.

7.3.4. Предшколска установа је опремљена потребним дидактичким средствима за реализацију квалитетног васпитно-образовног рада.

7.3.5. Простор је уређен тако да одговара потребама деце свих узраста.

**7.4. Материјално-технички ресурси предшколске установе користе се функционално.**

7.4.1. Материјално-технички ресурси су у функцији остварења циљева васпитања и образовањa.

7.4.2. Дидактичка средства се користе у циљу постизања квалитета васпитно-образовног рада".

Члан 2.

Овај правилник ступа на снагу осмог дана од дана објављивања у "Службеном гласнику Републике Србије".

Број 110-00-216/2012-07

У Београду, 20. јуна 2012. године

Председник Националног

просветног савета,

проф. др **Десанка Радуновић**, с.р.